laion/Wikipedia-Exotic huggingface dataset:
তাজপুরী রাজ্য

তাজপুরী রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো তাজপুরী শহরে, যা বর্তমানে গুজরাত রাজ্যের সবরকাণ্ঠা জেলায় অবস্থিত৷ ১৯০১ খ্রিস্টাব্দের জনগণনা অনুসারে তাজপুরী রাজ্যের জনসংখ্যা ছিলো ১৫৭৪ জন৷ রাজ্যটির রাজস্বের পরিমান ছিলো ৪০৯০ ভারতীয় মুদ্রা, যার ৬০০ মুদ্রা বরোদার গায়কোয়াড় এবং ১৮৬ মুদ্রা ইদার রাজ্যে কর হিসাবে দেওয়া হত৷ ১৯৪৭ খ্রিস্টাব্দে ভারতের স্বাধীনতা লাভের পর তাজপুরী রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়। তাজপুরী দেশীয় রাজ্যের শাসকগণ ক্ষত্রিয় মাকওয়ানা কোলী রাজবংশীয় রাজপুত এবং তারা ঠাকুর সাহেব উপাধিতে ভূষিত হতেন৷ Imperial Gazetteer of India, v. 17, p. 384. Princely States of India Wiki Source, White Paper on Indian States (1950)/Part 4/Instrument of Accession উদ্ধৃতি টেমপ্লেট ইংরেজি প্যারামিটার ব্যবহার করেছে (link) "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।
বেঙ্গল ইমিউনিটি

বেঙ্গল ইমিউনিটি ১৯১৯ খ্রিস্টাব্দে ভারতে প্রতিষ্ঠিত শতাব্দী প্রাচীন ইমিউনোলজিক্যাল, কেমোথেরাপিউটিকস এবং ফার্মাসিউটিক্যাল কোম্পানি। এই সংস্থাটি ডাঃ বিধান চন্দ্র রায়, ডাঃ নীলরতন সরকার, ডাঃ কৈলাসচন্দ্র বসু এবং ডাঃ চারুচন্দ্র বসুর হাত ধরে প্রতিষ্ঠিত হয়। ঘোড়ার আন্টিবডি ব্যবহার করে জলাতঙ্কের প্রতিষেধক এবং অন্যান্য সমস্ত প্রকারের সিরাম এবং ভ্যাকসিন তৈরির অগ্রগণ্য সংস্থা হিসেবে পরিচিত ছিল। বেঙ্গল ইমিউনিটি গ্রীষ্মমণ্ডলীয় পরিস্থিতিতেও দক্ষতার সঙ্গে অ্যান্টি-টক্সিক ভ্যাকসিন উৎপাদন করে তৎকালীন সময়ের সমস্ত ইউরোপীয় কোম্পানিকে বিস্মিত করেছিল। ১৯১৯ খ্রিস্টাব্দে ডাঃ নীলরতন সরকার সহ ডাঃ বিধান চন্দ্র রায়, ডাঃ কৈলাশচন্দ্র বসু এবং ডাঃ চারুচন্দ্র বসুর চেষ্টায় বেঙ্গল ইমিউনিটি নামে ওষুধ, সিরাম ও ভ্যাকসিন প্রস্তুতকারী সংস্থা গড়ে ওঠে। ক্যাপ্টেন নরেন্দ্রনাথ দত্ত সংস্থার ৩৪ হাজার টাকা ঋণ শোধ করে ১৯২৫ খ্রিস্টাব্দে সংস্থার সঙ্গে যুক্ত হন। এরপর থেকে তিনিই সংস্থার অধিকর্তা ছিলেন। বেঙ্গল ইমিউনিটি একটি লিমিটেড কোম্পানি রূপে ১৯৩৪ খ্রিস্টাব্দে ক্যাপ্টেন নরেন্দ্রনাথ দত্তের হাত ধরে আত্মপ্রকাশ করে এবং সেরা ও ম্যালেরিয়ার বিরুদ্ধে কার্যকর ভ্যাকসিন ও ড্রাগের উৎপাদনের ক্ষেত্রে অগ্রণী কাজ করে যা সমগ্র পূর্ব ভারতে ছড়িয়ে পড়েছিল। ১৯৪৭ খ্রিস্টাব্দে এই সংস্থার গবেষণা ও উন্নয়নের জন্য বেঙ্গল ইমিউনিটি রিসার্চ ইনস্টিটিউট প্রতিষ্ঠা পায়, যার ডিরেক্টর ছিলেন উমা প্রসন্ন বসু। মেডিক্যাল রিসার্চ ও ডেভেলপমেন্টের ক্ষেত্রে বেঙ্গল ইমিউনিটি প্রথম সারির গুরুত্বপূর্ণ সংস্থা হিসেবে বিবেচিত হয়। কলকাতার প্রাইভেট কোম্পানি হিসেবে দেশীয় পদ্ধতিতে জলাতঙ্ক, ধনুষ্টঙ্কার, ডিপথেরিয়া, হুপিং কাশি, কলেরা, গুটিবসন্ত, টাইফয়েড ইত্যাদির ওষুধ, ভ্যাকসিন ও সিরাম এবং সাপে কাটার প্রতিষেধক তৈরি করার ক্ষেত্রে বেঙ্গল ইমিউনিটি অগ্রগণ্য ছিল। ১৯৪৯ খ্রিস্টাব্দে পশ্চিমবঙ্গের তৎকালীন রাজ্যপাল ডঃ কৈলাশ নাথ কাটজু বেঙ্গল ইমিউনিটি থেরাপিউটিক ব্লকের উদ্বোধন করেন। "Dr. Nilratan Sarkar : a legendary medical scientist"। indianculture.gov.in (ইংরেজি ভাষায়)। সংগ্রহের তারিখ ২০২০-১১-১০।  ভট্টাচার্য, কৌস্তব। "The Forgotten Entrepreneurs Of Bengal"। swarajyamag.com (ইংরেজি ভাষায়)। সংগ্রহের তারিখ ২০২০-১১-১০।  Joseph, Reji K. (২০১৫-০৭-২৪)। Pharmaceutical Industry and Public Policy in Post-reform India (ইংরেজি ভাষায়)। Routledge। আইএসবিএন 978-1-317-40882-6।  "‌বন্ধ শতাব্দীপ্রাচীন বেঙ্গল ইমিউনিটি নিয়ে এখনও অনেকে আশায়"। দৈনিক আজকাল। সংগ্রহের তারিখ ২০২০-১১-১০। [স্থায়ীভাবে অকার্যকর সংযোগ] "Medicine for Masses | Peoples Democracy"। peoplesdemocracy.in। সংগ্রহের তারিখ ২০২০-১১-১০।  W, Morehouse (১৯৭১)। Science In India (ইংরেজি ভাষায়)। পপুলার প্রকাশন। আইএসবিএন 978-81-7154-501-8।  International Science Reports (ইংরেজি ভাষায়)। জাতীয় বিজ্ঞান ফাউন্ডেশন (ইউ.এস.)। ১৯৬২।  রয়, হিমাংশু; সিং, এম. পি. (২০১৮-০১-১৬)। Indian Political System (ইংরেজি ভাষায়)। Pearson Education India। আইএসবিএন 978-93-5286-886-5।  রাধাগোবিন্দ কর মেডিক্যাল কলেজ ও হাসপাতালের ১৯৮২-১৯৮৭ খৃষ্টাব্দে পাঠরত ছাত্রদের ওয়েবসাইট ওয়েব্যাক মেশিনে আর্কাইভকৃত ১৩ জুলাই ২০১৪ তারিখে, রাধাগোবিন্দ কর মেডিক্যাল কলেজ ও হাসপাতালের ইতিহাস
ধোকল সিংহ বস্ন্যাত

ধোকল সিংহ বস্ন্যাত (বা ধৌকল) বর্তমান ভারতের উত্তরাখন্ডের কুমাউঁ ও গাড়য়োল বিভাগের রাষ্ট্র গভর্নর হিসেবে দায়িত্ব পালন করেছিলেন। তিনি জেনারেল অফিসার শিবরাম সিংহ বস্ন্যাতের কনিষ্ঠ পুত্র এবং নারায়ণহিতি প্রাসাদের প্রথম মালিক ছিলেন। A hereditary title of nobility "Research/ Articles | Khaptadi Basnet Dynasty Development & Ancestry Committee"। web.archive.org। ২০১৬-১০-০৬। Archived from the original on ২০১৬-১০-০৬। সংগ্রহের তারিখ ২০২০-১১-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ফেলিক্স কেরি

ফেলিক্স কেরি (ইংরেজি: Felix Carey   (২০ অক্টোবর  ১৭৮৬ - ১০  নভেম্বর, ১৮২২ )  ভারতে বাংলা ভাষায় বিজ্ঞান রচনার পথপ্রদর্শক। 'বিদ্যাহারাবলী' নামক ব্যবচ্ছেদবিদ্যা সম্পর্কিত গ্রন্থ বাংলায় বৈজ্ঞানিক পরিভাষা সৃষ্টির ইতিহাসে তিনি স্মরণীয়। ফেলিক্স কেরির জন্ম ইংল্যান্ডে ১৭৮৬ খ্রিস্টাব্দের ২০ শে অক্টোবর। তার পিতা  বৃটিশ খ্রিস্টান ধর্মপ্রচারক ও বাংলা ভাষায় গদ্য পাঠ্যপুস্তকের প্রবর্তক উইলিয়াম কেরি। তিনি তার জ্যেষ্ঠ পুত্র ছিলেন।  সাত বৎসর বয়সেই তিনি পিতার সঙ্গে বাংলায় আসেন এবং চোদ্দ বৎসর বয়সে শ্রীরামপুরে  পিতার নিকট খ্রিষ্টধর্মে দীক্ষা নেন। পিতৃ-প্রতিষ্ঠিত ছাপাখানায় পিতার সহযোগী হিসাবে কাজ করতেন। ১৮০৬ খ্রিস্টাব্দে ডক্টর টেলর নামে এক চিকিৎসক শ্রীরামপুরে এলে ফেলিক্স তার কাছে চিকিৎসাবিদ্যা আয়ত্ত করতে থাকেন। ধর্মপ্রচারের চেয়ে বেশি উৎসাহ পেলেন রোগীর রোগ নিরাময়ে।  একুশ বৎসর বয়সে খ্রিষ্টধর্ম প্রচারক হিসাবে ব্রহ্মদেশে গেলেন।  ১৮১৪ খ্রিস্টাব্দে পাদরিত্ব পরিত্যাগ করে ব্রহ্মদেশের রাজার পররাষ্ট্র সচিব হয়েছিলেন। কিন্তু  পরবর্তী পনের বছরে রাজনীতিচর্চা, ঐশ্বর্য আড়ম্বরের প্রতি আসক্তি, পর পর দুই স্ত্রীর মৃত্যুতে অস্থিরতা - তার  জীবনে ঘটে যায়। ফলে তিন বছরের বেশি সময়ে পূর্ব ভারতের অরণ্য পর্বতে অজ্ঞাতবাসে কাটান। শেষে শ্রীরামপুরে  ফিরে এসে আর পাদরিত্ব গ্রহণ না করে পিতার কাছে সংস্কৃত, পালি ও বাংলা ভাষার চর্চা শুরু করেন। চিকিৎসাবিদ্যায় দক্ষতা অর্জন করে অস্ত্রোপচার যথেষ্ট নিপুণ হাতে করতেন তিনি। ব্যবচ্ছেদবিদ্যা নিয়ে বাংলাভাষায় এনসাইক্লোপিডিয়া ব্রিটানিকার পঞ্চম সংস্করণ থেকে অনুবাদ করতে শুরু করেন।  ১৮১৯ খ্রিস্টাব্দ থেকে শুরু করে চোদ্দ মাস ধরে ১৮২০ খ্রিস্টাব্দের  নভেম্বর  পর্যন্ত প্রত্যেক মাসের এক তারিখে ৪৮ পৃষ্ঠা হিসাবে মোট ৬৩৮ পৃষ্ঠার প্রথম গ্রন্থ শেষ করেন। দ্বিতীয় গ্রন্থ স্মৃতিশাস্ত্র বিষয়ে ১৮২১ খ্রিস্টাব্দের ফেব্রুয়ারিতে প্রথম সংখ্যা প্রকাশ করেন। মার্চে দ্বিতীয় সংখ্যা প্রকাশের পর বন্ধ হয়ে যায়। এই "বিদ্যাহারাবলী" ই হল বাংলা ভাষায় তার  প্রথম ব্যবচ্ছেদ সম্পর্কিত জ্ঞানকোষ। এটিই তার প্রধান কীর্তি। একজন বিদেশি হয়ে দুরূহ স্মৃতিশাস্ত্রের তত্ত্ব তিনি বাংলাভাষায় ব্যক্ত করেছেন তা বিস্ময়কর। লেখক হিসাবে মাত্র চার বৎসর  বাংলাভাষার সেবা করে গেছেন। ১৯২১ খ্রিস্টাব্দে তিনি জন বিনিয়ানের The Pilgrim's Progress গ্রন্থের বাংলা অনুবাদ করেন "যাত্রিগণের অগ্রেসরণ বিবরণ" নামে। তিনি রামকমল সেনের সাথে ইংরাজী ও বাংলা অভিধানের কিছু কাজও করেছিলেন। কিন্তু ১৮২২ খ্রিস্টাব্দের ১০ ই নভেম্বর মাত্র ৩৫ বৎসর বয়সেই পরলোক গমন করেন।    সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ১৬১, আইএসবিএন ৯৭৮-৮১-৭৯৫৫-১৩৫-৬ শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট  ২০১৯, পৃষ্ঠা ৫৮ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম
দীপক কুমার কার্কী

দীপক কুমার কার্কী (নেপালি: दीपक कुमार कार्की) একজন নেপালি বিচারপতি। তিনি বর্তমানে নেপালের সুপ্রিম কোর্টের বিচারপতি হিসেবে দায়িত্বরত আছেন। "Honourable Mr. Deepak Kumar Karki"। supremecourt.gov.np। সংগ্রহের তারিখ ২৯ ডিসেম্বর ২০১৮।  "सर्वोच्च अदालत नेपाल"। www.supremecourt.gov.np। সংগ্রহের তারিখ ২৯ ডিসেম্বর ২০১৮।  "प्रधानन्यायाधीश पराजुलीले इजलास तोके, चोलेन्द्र आज पनि परेनन्"। देशसञ्चार। ১৪ মার্চ ২০১৮। সংগ্রহের তারিখ ২৯ ডিসেম্বর ২০১৮।
র‍্যাফিনোজ

র‍্যাফিনোজ হল গ্যালাক্টোজ, গ্লুকোজ এবং ফ্রুক্টোজের সমন্বয়ে গঠিত একটি ট্রাইস্যাকারাইড। এটি শিম, বাঁধাকপি, ব্রাসেলস স্প্রাউট, ব্রকলি, শতমূলী, অন্যান্য শাকসবজি এবং দানাদার শস্যে পাওয়া যায়। র‍্যাফিনোজকে α-গ্যালাক্টোসাইডাস (α-GAL) উৎসেচক দ্বারা হাইড্রোলাইজ করে ডি-গ্যালাক্টোজ এবং সুক্রোজ উৎপাদন করা যায়, উৎসেচকটি মানুষের পাচনতন্ত্রের মধ্যে পাওয়া যায় না। অলিগোস্যাকারাইড (আরএফও) পরিবারের র‌্যাফিনোজ হল সুক্রোজের আলফা-গ্যালাক্টোসিল ব্যুৎপন্ন এবং সবচেয়ে সাধারণ ট্রাইস্যাকারাইড র‌্যাফিনোজ, টেট্রাস্যাকারাইড স্ট্যাচিওজ এবং পেন্টাস্যাকারাইড ভার্বাসকোজ। আরএফও উদ্ভিদ জগতে প্রায় সর্বত্র বিদ্যমান, এদের অনেকগুলির ভিন্ন পরিবার থেকে প্রচুর পরিমানে বীজ পাওয়া যায় এবং তারা দ্রবণীয় শর্করা হিসাবে সুক্রোজের পর দ্বিতীয় স্থান আছে। র‍্যাফিনোজ এর সাদা স্ফটিককার পাউডার গঠন থাকতে পারে। এটি গন্ধহীন এবং সুক্রোজ এর প্রায় ১০% মিষ্টি স্বাদ আছে। এটি মানুষ এবং অন্যান্য মনোগ্যাসট্রিক প্রাণীদের (শূকর এবং মুরগি) পরিপাকযোগ্য নয় কারণ এদের আরএফও ভেঙে ফেলার জন্য প্রয়োজনীয় α-GAL উৎসেচক থাকে না। এই অলিগোস্যাকারাইড পরিপাকবিহীন অবস্থায় পাকস্থলী এবং ক্ষুদ্রান্ত্রের ভিতর দিয়ে যায়। বৃহদান্ত্রের ভিতরে এগুলি ব্যাকটিরিয়া দ্বারা গাঁজন হয় যা α-GAL উৎসেচক ধারণ করে এবং ক্ষুদ্র-শিকল ফ্যাটি অ্যাসিড (এসসিএফএ) (এসিটিক, প্রোপায়োনিক, বিউটাইরিক অ্যাসিড) তৈরি করে, পাশাপাশি সাধারণত শিম এবং অন্যান্য শাকসবজি খাওয়ার ফলে পেট ফাঁপার সমস্যা জড়িত। সম্প্রতি জানা গেছে এই এসসিএফএ গ্রহণ শরীরের জন্য অনেক উপকারী। বিনোর মতো পরিপাক সহায়তাক পণ্যে α-GAL থাকে। গবেষণায় দেখা গেছে যে স্ট্রেপ্টোকক্কাস নিউমোনিয়া ব্যাকটিরিয়ার সংক্রমণে র‍্যাফিনোজ ব্যবহারের বৈশিষ্ট্যসূচক ক্ষমতা রোগ সৃষ্টির ক্ষেত্রে তাদের ক্ষমতাকে প্রভাবিত করে। চরম ঠান্ডায় সংরক্ষণ পদ্ধতিতে হিমায়িত করার আগে কোষের বিশোধনের জন্য অত্যধিকদৃঢ়তা সরবরাহ করতে র‍্যাফিনোজ ব্যবহার করেছে। র‍্যাফিনোজ বা সুক্রোজ সুক্রালোজের ভিত্তি উপাদান হিসাবে ব্যবহৃত হয়। র‍্যাফিনোজ আরও যেসকল ক্ষেত্রে ব্যবহৃত হয়: ত্বকের ময়েশ্চারাইজার এবং মসৃণকারক প্রিবায়োটিক (এটি ল্যাকটোব্যাসিলি এবং বাইফিডোব্যাকটিরিয়ার বৃদ্ধি বর্ধিত করে) খাদ্য বা পানীয় সংরক্ষণকারী র‍্যাফিনোজ—র‍্যাফিনোজ আলফা-গ্যালাকটোসিলট্রান্সফেরাজ ডি(+)-র‍্যাফিনোজ পেন্টাহাইড্রেট, রাসায়নিক বই "D(+)-Raffinose pentahydrate | 17629-30-0"। www.chemicalbook.com। সংগ্রহের তারিখ ২০১৯-০৮-১৯।  Minhas, Vikrant; Harvey, Richard M.; McAllister, Lauren J.; Seemann, Torsten; Syme, Anna E.; Baines, Sarah L.; Paton, James C.; Trappetti, Claudia (২০১৯-০১-১৫)। McDaniel, Larry S., সম্পাদক। "Capacity To Utilize Raffinose Dictates Pneumococcal Disease Phenotype"। mBio (ইংরেজি ভাষায়)। 10 (1)। আইএসএসএন 2150-7511। ডিওআই:10.1128/mBio.02596-18 । [স্থায়ীভাবে অকার্যকর সংযোগ] Storey B., Noiles, E., Thompson, K. (১৯৯৮)। "Comparison of Glycerol, Other Polyols, Trehalose, and Raffinose to Provide a Defined Cryoprotectant Medium for Mouse Sperm Cryopreservation"। Cryobiology। 37 (1): 46–58। ডিওআই:10.1006/cryo.1998.2097। পিএমআইডি 9698429। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Zartl B, Silberbauer K, Loeppert R, Viernstein H, Praznik W, Mueller M. Fermentation of non-digestible raffinose family oligosaccharides and galactomannans by probiotics. Food Funct. 2018 Mar 1;9(3):1638-1646. doi: 10.1039/c7fo01887h. Epub 2018 Feb 21. PMID 29465
এসকেপ ফ্রম তালেবান

এসকেপ ফ্রম তালিবান (ইংরেজি: Escape From Taliban তালিবানের কাছ থেকে পলায়ন) হল ২০০৩ সালে মুক্তিপ্রাপ্ত এবং উজ্জ্বল চট্টোপাধ্যায় পরিচালিত একটি ভারতীয় চলচ্চিত্র। ছবিটি সুস্মিতা বন্দ্যোপাধ্যায় রচিত আত্মকথামূলক বই কাবুলিওয়ালার বাঙালি বউ অবলম্বনে নির্মিত। সুস্মিতা বন্দ্যোপাধ্যায় তাঁর আফগান স্বামীর সঙ্গে ছয় বছর আফগানিস্তানে কাটানোর পর ১৯৯৫ সালে পালিয়ে এসেছিলেন। তিনি ইসলাম ধর্মে ধর্মান্তরিত হওয়ার নির্দেশিকা অগ্রাহ্য করায় তালিবানেরা তাঁকে হত্যা করার ফতোয়া জারি করেছিল। ২০১৩ সালের সেপ্টেম্বর মাসে সন্দেহভাজন তালিবান জঙ্গিরা সুস্মিতা বন্দ্যোপাধ্যায়কে গুলি করে হত্যা করে। এই ছবির কাহিনি সুস্মিতা বন্দ্যোপাধ্যায়ের জীবনের অভিজ্ঞতা প্রসূত। সুস্মিতা ছিলেন এক বাঙালি ব্রাহ্মণ কন্যা। ১৯৮৯ সালে তিনি এক আফগান ব্যবসায়ীকে বিবাহ করেন। সেই বছরই তিনি আফগানিস্তানে চলে গিয়েছিলেন। পরে ১৯৯৫ সালে তিনি তালিবানদের চোখ এড়িয়ে পালিয়ে আসেন ভারতে। মনীষা কৈরালা - সুস্মিতা বন্দ্যোপাধ্যায়/সাইদ কামাল নবাব শাহ - জানবাজ বিনীতা মালিক - আবু পৃথ্বী জুৎশি – দ্রানাই চাচা আলি খান – আব্দুল মালিক Chandrika Narayan; Masoud Popalzai (৫ সেপ্টেম্বর ২০১৩)। "Afghan militants target, kill female author, police say"। সিএনএন।  Vasagar, Jeevan (১৯ ফেব্রুয়ারি ২০০৩)। "Direct from Bollywood: Taliban the musical"। দ্য গার্ডিয়ান (ইংরেজি ভাষায়)।  "Indian Author Sushmita Banerjee killed by Taliban in Afghanistan"। সংগ্রহের তারিখ ৫ সেপ্টেম্বর ২০১৩।  ইন্টারনেট মুভি ডেটাবেজে এসকেপ ফ্রম তালেবান (ইংরেজি)
এসেক্স

এসেক্স ইংল্যান্ডের পূর্বে লন্ডনের উত্তর-পূর্বের একটি কাউন্টি। হোম কাউন্টিগুলির একটি এই কাউন্টিটি উত্তরে সাফোক ও কেমব্রিজশায়ার, পশ্চিমে হার্টফোর্ডশায়ার, দক্ষিণে টেমস নদীর মোহনা জুড়ে কেন্ট এবং দক্ষিণ-পশ্চিমে লন্ডন দ্বারা সীমাবদ্ধ। কাউন্টি শহর চেমসফোর্ড এই কাউন্টির একমাত্র শহর। সরকারী পরিসংখ্যানগত উদ্দেশ্যে এসেক্সকে পূর্ব ইংল্যান্ড অঞ্চলে অন্তর্ভুক্ত করা হয়, যেখানে এসেক্সের অন্তর্ভুক্তি আধুনিক ও ঐতিহাসিক অঞ্চলের মধ্যে অন্যতম প্রধান পার্থক্য। এসেক্সের ব্যাপ্তিটির চারটি সংজ্ঞা রয়েছে, প্রাচীন কাউন্টিটি সবচেয়ে প্রশস্ত। এরপরে বৃহত্তম হল প্রাক্তন ডাক কাউন্টি, তারপরে সেরেমোনিয়াল কাউন্টি, সবচেয়ে ছোট হল প্রশাসনিক কাউন্টি - কাউন্টি কাউন্সিল কর্তৃক পরিচালিত অঞ্চল, যা থুররক ও সাউথএন্ড-অন-সি-ও দুটি বৃহত্তর কর্তৃপক্ষকে বাদ দিয়েছে এবং বৃহত্তর লন্ডন কর্তৃপক্ষ দ্বারা পরিচালিত অঞ্চলগুলি। আদি মধ্যযুগে এসেক্স কিংডমের সময়ে পূর্ব অংশটি সেরমোনিয়াল কাউন্টি দখল করে। গ্রামীণ অঞ্চলগুলির পাশাপাশি কাউন্টিতে লন্ডন স্ট্যানস্টেড বিমানবন্দর, বাসিলডন এবং হারলো নতুন শহর, লেকসাইড শপিং সেন্টার, টিলবারি বন্দর এবং সাউথ-অন-সি বরো অন্তর্ভুক্ত রয়েছে। "Lord-Lieutenant of Essex: Jennifer Tolhurst"। GOV.UK (ইংরেজি ভাষায়)। সংগ্রহের তারিখ ১৩ এপ্রিল ২০২০।  "নং. 62943"। দ্যা লন্ডন গেজেট (ইংরেজি ভাষায়)। ১৩ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Regions"। BBC News (ইংরেজি ভাষায়)। সংগ্রহের তারিখ ২০২০-১০-৩১।  "Essex | History, Population, & Facts"। Encyclopedia Britannica (ইংরেজি ভাষায়)। সংগ্রহের তারিখ ২০২০-১০-৩১।
শেখ রহমান

শেখ রহমান (জন্মঃ ১৫ নভেম্বর ১৯৬০) একজন বাংলাদেশী-আমেরিকান রাজনীতিবিদ যিনি ১৪ জানুয়ারী ২০১৯ সাল থেকে ডিস্ট্রিক্ট-৫ থেকে জর্জিয়ার রাজ্য সিনেটে দায়িত্ব পালন করেছেন। তিনি জর্জিয়ার প্রথম মুসলিম ও প্রথম বাংলাদেশি বংশোদ্ভূত আইন প্রণেতা। শেখ রহমান জন্মগ্রহণ করেন তৎকালীন পূর্ব পাকিস্তানের কিশোরগঞ্জে। যুক্তরাষ্ট্রের জর্জিয়া লরেন্সভিলিতে প্রবাসী হয়ে তিনি ১৯৮১ সালে সেন্ট্রাল পাইডমন্ট কমিউনিটি কলেজে ভর্তি হন। ১৯৯৫ সালে তিনি জর্জিয়া বিশ্ববিদ্যালয়ের বিজনেস অ্যাডমিনিস্ট্রেশন থেকে স্নাতক ডিগ্রি অর্জন করেন। তার স্ত্রীর নাম শামে আফরোজ এবং দুই সন্তান, রাওদা (কন্যা) এবং আনজার (ছেলে) রয়েছেন। "Member"। www.senate.ga.gov। সংগ্রহের তারিখ ২০২০-০২-০৩।  "The Voter's Self Defense System"। Vote Smart। সংগ্রহের তারিখ ২০২০-০২-০৩।  "Georgia State Senate District 5"। Ballotpedia (ইংরেজি ভাষায়)। সংগ্রহের তারিখ ২০২০-০২-০৩।  WRAL (২০১৮-০৬-০৮)। "CBS46 talks with Sheikh Rahman, state's first Muslim lawmaker :"। WRAL.com (ইংরেজি ভাষায়)। সংগ্রহের তারিখ ২০২০-০২-০৩।  যুক্তরাষ্ট্র প্রতিনিধি (৪ নভেম্বর ২০২০)। "মার্কিন সিনেটর পদে ফের জয় পেলেন শেখ রহমান"। দৈনিক বাংলাদেশ প্রতিদিন। সংগ্রহের তারিখ ১১ নভেম্বর ২০২০।
তিন তলোয়ার

তিন তলোয়ার পাকিস্তানের সিন্ধু প্রদেশের করাচি শহরের ক্লিফটনে অবস্থিত একটি স্থাপনা বা স্তম্ভ। স্থাপনায় মার্বেল পাথরে নির্মিত তিনটি তলোয়ারে উর্দু ভাষায় ইমান, ইত্তেহাদ, নিজাম (ঐক্য, বিশ্বাস, শৃঙ্খলা) শব্দত্রয় খচিত আছে, যা পাকিস্তানের রাষ্ট্রীয় মূলনীতি হিসেবে স্বীকৃত এবং কায়েদে আজম মোহাম্মদ আলী জিন্নাহর মূলমন্ত্র হিসেবে খ্যাত। পাকিস্তানের প্রাক্তন রাষ্ট্রপতি ও প্রধানমন্ত্রী জুলফিকার আলী ভুট্টো ১৯৭৩ খ্রিষ্টাব্দে এই স্থাপনার জন্য অর্থ বরাদ্দ করেন এবং জোরথ্রুস্ট স্থপতি মিনু মিস্ত্রি এর নকশা ও নির্মাণ করেন। জুলফিকার আলী ভুট্টো ১৯৭৩ সালে পাকিস্তান পিপলস পার্টির নির্বাচনী প্রতীক বা তলোয়ারকে চিত্রিত করার জন্য সৌন্দর্য পরিকল্পনার অংশ হিসেবে এই সৌধটি নির্মাণের অনুমোদন করেছিলেন। প্রাথমিক পরিকল্পনা অনুযায়ী তলোয়ার তিনটিকে পাকিস্তান পিপলস পার্টির নির্বাচনী রঙে (লাল, সবুজ ও কালো) রঙিন করার কথা ছিল। কিন্তু পরবর্তীতে এই পরিকল্পনায় পরিবর্তন এনে স্থাপনাটিকে সাদা রঙের মার্বেল পাথরে নির্মাণ করা হয়। জুলফিকার আলী ভুট্টোর আমলে নির্মিত ও স্থপতি মিনু মিস্ত্রি কর্তৃক নকশাকৃত স্থাপনার তিনটি তলোয়ার পাকিস্তানের স্থপতি কায়দে আজম মোহাম্মদ আলী জিন্নাহর তিনটি শক্তির স্তম্ভকে নির্দেশ করে: ইমান, ইত্তেহাদ ও নিজাম (একতা, বিশ্বাস ও শৃঙ্খলা)। সরকারের অসীম মেয়াদের ঠিকাদারী সংস্থা মেসার্স মুঘল কর্পোরেশন স্থাপনার নির্মাণ কাজ সম্পন্ন করে, যার সত্ত্বাধিকারী ছিলেন হাজি ইলিয়াস হাসান বালতিস্তানি। এই সংস্থাটি ইতোপূর্বে ল্যাপ্রাস হাসপাতাল এবং আরও অন্যান্য সরকারি ভবন নির্মাণ করেছিল। হাজি ইলিয়াস হাসান বালতিস্তানি হাবিব গ্রুপের মালিক মুহাম্মদ আলী হাবিবের বন্ধু ছিলেন। পাকিস্তান ও বালতিস্তানি সম্প্রদায়ের মধ্যে তিনি সে সময়কার অন্যতম ধনী ও জনপ্রিয় ব্যক্তি ছিলেন। তিন তলোয়ার স্থাপনা বর্তমানে রাস্তার মাঝখানে একটি ছোট সড়কদ্বীপের ওপর দণ্ডায়মান। এই সড়কদ্বীপের অবশিষ্টাংশ রাস্তার মাঝে একটি বড় গোলচত্ত্বর, যা চার্টার্ড অ্যাকাউন্ট্যান্টস সরণী, বাথ আইল্যান্ড রোড এবং প্রধান সড়ক খায়বানে ইকবাল রোডের যান চলাচল নিয়ন্ত্রণ করে। স্থাপনার মূল গোলচত্ত্বরটি ট্রাফিক সংকেত দ্বারা প্রতিস্থাপিত হওয়ায় অবশিষ্টি গোলাকার সড়কদ্বীপটি প্রায়শই যানজট সৃষ্টি করে। ২০০৮ খ্রিষ্টাব্দে তিন তলোয়ার স্থাপনাটি পরিষ্কার পরিচ্ছন্ন ও সংস্কার কাজ করার সাথে সড়ক দ্বীপের আকার হ্রাস করা হয়। স্তম্ভটি শহরের ব্যাপক পরিদৃশ্যমান অঞ্চলে হওয়া সত্ত্বেও ধারাবাহিকভাবে এতে বিজ্ঞাপনী পোস্টার, রাজনৈতিক ব্যানার, প্রচারপত্র ইত্যাদি সাঁটানো হয়, যা এর সৌন্দর্য বিনষ্ট করে। "Smokers' Corner: The swords of Karachi"। Dawn। ২৪ জানুয়ারি ২০১৬। সংগ্রহের তারিখ ১ ডিসেম্বর ২০১৭।  "Teen Talwal - The New Protest Spot"। Dawn Newspaper। সংগ্রহের তারিখ ২৬ সেপ্টেম্বর ২০১৮।
কাদালিক্কা নেরামিল্লাই

কাদালিক্কা নেরামিল্লাই (তামিল: காதலிக்க நேரமில்லை, অনুবাদ 'ভালোবাসার সময় নেই') হচ্ছে ১৯৬৪ সালে মুক্তিপ্রাপ্ত সি. ভি. শ্রীধর পরিচালিত একটি তামিল চলচ্চিত্র। প্রণয়ধর্মী এবং কিছুটা হাস্যরসাত্মক ঘরানার এই চলচ্চিত্রটিতে টি. এস. বালাইয়াহ, আর. মুথুরমণ, কাঞ্চনা, রাজাশ্রী, নাগেশ, সচু এবং রবিচন্দ্রন। প্রযোজক সি. ভি. শ্রীধর নিজেই ছিলেন, তিনি কাহিনীও কিছুটা লিখেছিলেন চিত্রালয়া গোপুর সঙ্গে। ১৯৬৪ সালের ২৭শে ফেব্রুয়ারি তারিখে চলচ্চিত্রটি মুক্তি পেয়েছিলো; এই চলচ্চিত্রটি হিন্দি ভাষায় পরিচালক শ্রীধর নিজেই প্যায়ার কিয়ে জা (১৯৬৬) নামে পুনঃনির্মাণ করেছিলেন। চলচ্চিত্রটির কাহিনী হচ্ছে বিশ্বনাথনকে নিয়ে, তিনি একজন এস্টেটের মালিক যিনি তাঁর মেয়ে নির্মলা ও কাঞ্চনকে ধনী বর দিয়ে বিয়ে করবেন বলে আশা করছেন। তবে নির্মলা অশোকের প্রেমে পড়েছিলেন, এক সময় তিনি বিশ্বনাথনের দ্বারা নিযুক্ত এক দরিদ্র মানুষ; বিশ্বনাথনের অনুমোদনের জন্য অশোক ধনী ব্যবসায়ীের একমাত্র উত্তরাধিকারী বলে ভান করলেন; তাকে তাঁর বন্ধু ভাসু সমর্থন করেন, যিনি অশোকের কাল্পনিক কোটিপতি বাবা চিদাম্বরমের ভূমিকায় রয়েছেন। ভাসু তার প্রেমিক কাঞ্চনাকে বিশ্বনাথনের অন্য কন্যা বলে আবিষ্কার করলে ত্রুটির একটি কৌতুক আসে। চলচ্চিত্রটির দৃশ্যায়ন উটি এবং মেরিনা সমুদ্র সৈকতে হয়েছিলো। সঙ্গীত পরিচালক ছিলেন এম. এস. বিশ্বনাথন এবং টি. কে. রামমূর্তি আর গীতিকার ছিলেন কন্নদাসন। অভিনেত্রী কাঞ্চনা অভিনীত এটিই ছিলো প্রথম চলচ্চিত্র। Srinivasan, Meera (২১ অক্টোবর ২০০৮)। "Front Page: Veteran film director Sridhar dead"। The Hindu। ১৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।  Rangarajan, Malathi (১০ মার্চ ২০০৬)। "Star then, a stoic now"। The Hindu। ১৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৪।  ইন্টারনেট মুভি ডেটাবেজে কাদালিক্কা নেরামিল্লাই (ইংরেজি)
ভেনেজুয়েলা জাতীয় ফুটবল দল

ভেনেজুয়েলা জাতীয় ফুটবল দল (স্পেনীয়: Selección de fútbol de Venezuela) হচ্ছে আন্তর্জাতিক ফুটবলে ভেনেজুয়েলার প্রতিনিধিত্বকারী পুরুষদের জাতীয় দল, যার সকল কার্যক্রম ভেনেজুয়েলার ফুটবলের সর্বোচ্চ নিয়ন্ত্রক সংস্থা ভেনেজুয়েলীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনমেবলের সদস্য হিসেবে রয়েছে। ১৯৩৮ সালের ১২ই ফেব্রুয়ারি তারিখে, ভেনেজুয়েলা প্রথমবারের মতো আন্তর্জাতিক খেলায় অংশগ্রহণ করেছে; পানামার পানামা সিটিতে অনুষ্ঠিত উক্ত ম্যাচে ভেনেজুয়েলা পানামার কাছে ৩–১ গোলের ব্যবধানে পরাজিত হয়েছিল। ৪২,০০০ ধারণক্ষমতাবিশিষ্ট এস্তাদিও মেত্রোপলিতানো দে মেরিদায় লা বিনোতিন্তো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভেনেজুয়েলার রাজধানী কারাকাসে অবস্থিত। বর্তমানে এই দলের ম্যানেজারের দায়িত্ব পালন করছেন জোসে পেজেইরো এবং অধিনায়কের দায়িত্ব পালন করছেন তোরিনোর মধ্যমাঠের খেলোয়াড় তমাস রিংকং। ভেনেজুয়েলা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কোপা আমেরিকায় ভেনেজুয়েলা এপর্যন্ত ১৮ বার অংশগ্রহণ করেছে, যার মধ্যে সেরা সাফল্য হচ্ছে ২০১১ কোপা আমেরিকায় চতুর্থ স্থান অর্জন করা, যেখানে তারা পেরুর কাছে ৪–১ গোলের ব্যবধানে পরাজিত হয়েছে। হুয়ান আরাঙ্গো, হোসে মানুয়েল রে, সালোমন রন্দোন, জিয়ানকার্লো মালদোনাদো এবং রুবের্ত মোরানের মতো খেলোয়াড়গণ ভেনেজুয়েলার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৯ সালের নভেম্বর মাসে প্রকাশিত র‌্যাঙ্কিংয়ে ভেনেজুয়েলা তাদের ইতিহাসে সর্বোচ্চ অবস্থান (২৫তম) অর্জন করে এবং ১৯৯৮ সালের নভেম্বর মাসে প্রকাশিত র‌্যাঙ্কিংয়ে তারা ১২৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ভেনেজুয়েলার সর্বোচ্চ অবস্থান হচ্ছে ১৮ (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১২৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The FIFA/Coca-Cola World Ranking"। FIFA.com। FIFA। ২৫ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  "Rondón's Venezuela fourth in the Copa América"। মালাগা ফুটবল ক্লাব। ২৩ জুলাই ২০১১। সংগ্রহের তারিখ ১১ নভেম্বর ২০২০।  দাপ্তরিক ওয়েবসাইট (স্পেনীয়) ফিফা-এ ভেনেজুয়েলা জাতীয় ফুটবল দল ওয়েব্যাক মেশিনে আর্কাইভকৃত ১৫ জুন ২০১৮ তারিখে (ইংরেজি)
আফারিত আল-আসফাল্ট

আফারিত আল-আসফাল্ট (আরবি: عفاريت الأسفلت) ১৯৯৬ সালে নির্মিত একটি মিশরীয় অ্যাকশন-থ্রিলার চলচ্চিত্র। এটি পরিচালনা করেছেন ওসামা ফাওজি এবং প্রযোজনা করেছেন হ্যানি জর্জেস ফওজি। চলচ্চিত্রটি মুখ্য চরিত্রে অভিনয় করেছেন মাহমুদ হামিদা এবং সালওয়া খাত্তাব। আর পার্শ্ব চরিত্রগুলোতে কাজ করেছেন হাসান হুসনি, লুতফী লাবিব, জামিল রতিব এবং মোহাম্মদ তাওফিক। অবিবাহিত বাস চালক সাইদ বর্ধিত পরিবারে বাস করে। তার ঘনিষ্ঠ বন্ধু রিঙ্গো এবং সাইদের বোন ইনশেরাহের মধ্যে গোপনে সম্পর্ক গড়ে ওঠে। অথচ সাইদ তার বোনকে আরেকজন বাস চালকের সাথে বিয়ে দিতে চাননা। তিনি তার বোনের জন্য অপেক্ষাকৃত উঁচু সামাজিক মর্যাদাসম্পন্ন পাত্র খুঁজছেন। মাহমুদ হামিদা (সাইদ চরিত্রে) সালওয়া খাত্তাব আবদাল্লাহ মাহমুদ জামিল রতিব হাসান হুসনি আইদা আবদেল আজিজ (তাফেদা চরিত্রে) লুতফি লাবিব (সালেহ চরিত্রে) মোহাম্মদ তাওফিক (আলি চরিত্রে) মানাল আফিফি (বাতা' চরিত্রে) আমল ইবরাহিম (জাহিয়া চরিত্রে) মোহাম্মদ শারাফ (সাবান চরিত্রে) মাজেদ আল-কিদওয়ানি (হালাজুনা চরিত্রে) সাবান আবদেল রহিম (গায়কের চরিত্রে) কামাল সোলেইমান আলা আওয়াদ ১৯৯৬ সালের ১১ আগস্ট সুইজারল্যান্ডের লোকার্নো চলচ্চিত্র উৎসবে চলচ্চিত্রটি প্রিমিয়ার করা হয়। "AFARIT AL-ASPHALT (1996)" (ইংরেজি ভাষায়)। ব্রিটিশ ফিল্ম ইনস্টিটিউট। ১৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০২০।  "Afarit El-Asphalt" (ইংরেজি ভাষায়)। টার্নার ক্লাসিক মুভিজ। সংগ্রহের তারিখ ১১ নভেম্বর ২০২০।  "আফারিত আল-আসফাল্ট (১৯৯৬) আসফাল্ট ডেভিলস" (ইংরেজি ভাষায়)। এলসিনেমা। সংগ্রহের তারিখ ১১ নভেম্বর ২০২০।  "Afarit el-asphalt: Akční / Drama" (ইংরেজি ভাষায়)। সিএসএফডি। সংগ্রহের তারিখ ১১ নভেম্বর ২০২০।  "প্লট-সামারি: আফারিত আল-আসফাল্ট"। আইএমডিবি (ইংরেজি ভাষায়)। সংগ্রহের তারিখ ১১ নভেম্বর ২০২০।  "আফারিত আল-আসফাল্ট"। অলমুভি (ইংরেজি ভাষায়)। সংগ্রহের তারিখ ১১ নভেম্বর ২০২০।  "আফারিত আল-আসফাল্ট (১৯৯৬)"। আইএমডিবি (ইংরেজি ভাষায়)। সংগ্রহের তারিখ ১১ নভেম্বর ২০২০।  "আফারিত আল-আসফাল্ট ১৯৯৬"। ফিল্মওয়েব। সংগ্রহের তারিখ ১১ নভেম্বর ২০২০।  "অ্যাওয়ার্ডস: আফারিত আল-আসফাল্ট (১৯৯৬)"। আইএমডিবি (ইংরেজি ভাষায়)। সংগ্রহের তারিখ ১১ নভেম্বর ২০২০।  অলমুভিতে আফারিত আল-আসফাল্ট (ইংরেজি) ইন্টারনেট মুভি ডেটাবেজে আফারিত আল-আসফাল্ট (ইংরেজি) {{রটেন টম্যাটোস}} টেমপ্লেটে আইডি নেই বা উইকিউপাত্তে তা অনুপস্থিত।